
       О Б Щ И Н С К А  А Д М И Н И С Т Р А Ц И Я – З Л А Т О Г Р А Д

гр. Златоград 4980, ул. „Стeфан Стамболов” № 1, тел: 03071 / 25 51, 25 53 

www.zlatograd.bg;  e-mail:  ObA-zlatograd@zlatograd.bg

Изх. № 46-00-13/14.09.2026 г.
До
Парламентарно представените партии и коалиции в 52-то Народно събрание:
Коалиция „Прогресивна България“

Коалиция „ГЕРБ-СДС”

Коалиция „Продължаваме промяната – Демократична България“

Партия „Движение за права и свободи - ДПС” 

Партия „Възраждане“

ПОКАНА
за провеждане на консултации за сформиране съставите на Секционни избирателни комисии (СИК) и подвижните секционни избирателни комсии (ПСИК) 

за произвеждане на изборите за президент и вицепрезидент на Република България,  
на 25 октомври 2026 година

 
УВАЖАЕМИ ГОСПОЖИ И ГОСПОДА,

Във връзка с чл.91, ал.1 от Изборния кодекс и т. 13 от Решение № 178-ПВР от 10.09.2026 г. на Централна избирателна комисия (ЦИК), Ви каня на 18.09.2026 г., (петък), в 10,00 часа, на 2 етаж, в заседателната зала, в сградата на Общинска администрация Златоград за провеждане на консултации за сформиране съставите на Секционните избирателни комисии и за Подвижна секционна избирателна комисия за избиратели с трайни увреждания.

Кметът на Община Златоград образува 21 избирателни секции и утвърди тяхната номерация и адрес със своя Заповед № 297/20.08.2026 г. 

Разпределението на членовете на СИК между партиите и коалициите се определя в съответствие с Решение № 178-ПВР от 10.09.2026 г. на ЦИК и указанията към него.
Районна избирателна комисия Смолян, със свое Решение № 12-ПВР/12.09.2026 г., е определила общия брой членове на СИК и ПСИК, включително председатели, заместник-председатели и секретари в изборния район на Районна избирателна комисия Двадесет и втори изборен район, Смолянски.
Съгласно чл.91, ал.4 и ал.5 от Изборния кодекс и т. 16 от Решение № 178-ПВР от 10.09.2026 г. на ЦИК, моля да подготвите и представите в началото на консултациите следните документи:
а) писмено предложение за състав на СИК, което съдържа: наименованието на партията или коалицията, която прави предложението, имената и ЕГН на предложените лица, длъжност в комисията, за която се предлагат, образование, специалност и мобилен номер на телефон за връзка с предложеното за член на СИК лице;

б) заверено от партията копие от удостоверение за актуално правно състояние на партията, издадено не по-рано от 31.07.2026 г. или копие от решението за образуване на коалицията за участие в изборите за 52-то Народно събрание, с което се удостоверяват лицата, представляващи партията или коалицията. 

в) пълномощно, подписано от представляващите партията/коалицията лица, или заверено копие от такова, в случаите когато в консултациите участват упълномощени лица;

г) списък на резервните членове, които да заместят предложените, от партиите и коалициите, лица за състави на СИК, когато правомощията на член на СИК се прекратят предсрочно или когато член на СИК не се яви в изборния ден. Заместването се извършва с решение на Районна избирателна комисия Смолян. Списъкът трябва да съдържа данните, посочени в буква „а”.
Изискуемите, съгласно Изборния кодекс, горепосочени документи остават неразделна част от протокола от консултациите и се изпращат с предложението на кмета на общината до Районна избирателна комисия  Смолян.

 

С уважение,

МИРОСЛАВ ЯНЧЕВ

Кмет на Община Златоград

ЕЧ/

В Общинска администрация Златоград функционира  Система за  управление на качеството и информационната

                        сигурност, в съответствие с изискванията на стандартите ISO 9001:2008 и ISO 27001:2005. 

